Dobili smo prvu kampanju na platformi za crowdfounding kojom su organizatori pokušali prikupiti sredstva za financiranje sudjelovanja u utrci za funkciju predsjednika Republike. Iako neambiciozno zamišljena, uspjela je podbaciti

Živi zid je ovom kampanjom planirao prikupiti skromne dvije tisuće dolara (oko 12,5 tisuća kuna). Skupili su točno 946 (oko 5,9 tisuća kuna), od ukupno 15 podupiratelja, kojima su ponudili tek dvije pogodnosti: tiskanje 50 letaka za one koji odluče donirati 10 dolara (62 kune), odnosno velikog oglasa na otvorenom za 50 dolara (oko 310 kuna).

Ali to nije iznos kojim će moći raspolagati. Banka će im vjerojatno naplatiti naknadu od jedan do tri posto, plus onu za pretvaranje dolara u kune. U najboljem slučaju, procjenjuje Hafner, ostalo im je 800 dolara u kunama po srednjem tečaju (nešto manje od pet tisuća kuna).